ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

για τις πρακτικές λεπτομέρειες όσον αφορά τη συμμετοχή της Ευρωπαϊκής Ένωσης στην ομάδα κρατών του Συμβουλίου της Ευρώπης κατά της διαφθοράς (GRECO)

ΕΙΣΑΓΩΓΗ

Όπως ζητήθηκε στο πρόγραμμα της Στοκχόλμης[1], η Επιτροπή υποβάλλει στο Συμβούλιο την παρούσα έκθεση σχετικά με τις πρακτικές λεπτομέρειες για την ένταξη της Ευρωπαϊκής Ένωσης στην ομάδα κρατών του Συμβουλίου της Ευρώπης κατά της διαφθοράς (GRECO).

Η GRECO είναι σήμερα ο πληρέστερος μηχανισμός παρακολούθησης για την καταπολέμηση της διαφθοράς σε ευρωπαϊκή κλίμακα, στον οποίο συμμετέχουν όλα τα κράτη μέλη της ΕΕ. Η GRECO έχει διαδραματίσει σημαντικό ρόλο στην καθιέρωση ορισμένων ελάχιστων ευρωπαϊκών προτύπων για τη δημιουργία ενός νομικού και θεσμικού πλαισίου με σκοπό την καταπολέμηση της διαφθοράς. Εντούτοις, η διαφθορά εξακολουθεί να δημιουργεί σοβαρά προβλήματα σε ορισμένα κράτη μέλη και δεν έχουν επιτευχθεί ικανοποιητικά αποτελέσματα σε ολόκληρη την ΕΕ. Τούτο ενισχύει την πεποίθηση της Επιτροπής ότι οι πολιτικές δεσμεύσεις για την καταπολέμηση της διαφθοράς εξακολουθούν να παρουσιάζουν διαφορές εντός της ΕΕ.

Η ανακοίνωση σχετικά με την πολιτική της ΕΕ για την καταπολέμηση της διαφθοράς[2] συνιστά τη συμμετοχή της ΕΕ στην GRECO, καθώς και τη δημιουργία ενός μηχανισμού υποβολής εκθέσεων για την καταπολέμηση της διαφθοράς στην ΕΕ. Τούτο θα παράσχει τη δυνατότητα να τονωθεί η πολιτική βούληση στα κράτη μέλη και να καταστεί αποτελεσματικότερο το υφιστάμενο νομικό και θεσμικό πλαίσιο.

Στην παρούσα έκθεση καθορίζονται οι βασικοί στόχοι μιας ενισχυμένης συνεργασίας μεταξύ της ΕΕ και της GRECO και αναλύονται οι πιθανοί τρόποι και τα ενδεχόμενα οφέλη της συμμετοχής στο έργο της GRECO.

ΡΟΛΟΣ ΚΑΙ ΛΕΙΤΟΥΡΓΙΑ ΤΗΣ GRECO

Η GRECO δημιουργήθηκε το 1999 από το Συμβούλιο της Ευρώπης με σκοπό τη «βελτίωση της ικανότητας των μελών της να καταπολεμήσουν τη διαφθορά, μεριμνώντας για την υλοποίηση των δεσμεύσεων που έχουν αναλάβει στον τομέα αυτό, μέσω μιας δυναμικής διαδικασίας αμοιβαίας αξιολόγησης και άσκησης πίεσης από ομότιμους»[3]. Η GRECO αριθμεί σήμερα 49 μέλη (48 ευρωπαϊκά κράτη και οι Ηνωμένες Πολιτείες της Αμερικής).

Οι εργασίες της GRECO διέπονται από το καταστατικό της[4] και τον εσωτερικό κανονισμό της[5]. Κάθε μέλος της ορίζει δύο αντιπροσώπους κατ’ ανώτατο όριο, οι οποίοι συμμετέχουν στις συνόδους ολομέλειας και έχουν δικαίωμα ψήφου. Τα μέλη παρέχουν επίσης στη GRECO κατάλογο των διαθέσιμων εμπειρογνωμόνων για τις αξιολογήσεις.

Οι αξιολογήσεις των μελών της GRECO χωρίζονται σε φάσεις και πραγματοποιούνται βάσει των προτύπων που έχουν καθοριστεί στις 20 «κατευθυντήριες αρχές» για την καταπολέμηση της δωροδοκίας[6], στη σύμβαση αστικού δικαίου περί δωροδοκίας[7] και στη σύμβαση ποινικού δικαίου περί δωροδοκίας[8] και το πρόσθετο πρωτόκολλό της[9]. Ο πρώτος γύρος διαπραγματεύσεων της GRECO πραγματοποιήθηκε κατά την περίοδο 2000-2002 και κάλυπτε την ανεξαρτησία, την εξειδίκευση και τα μέσα των εθνικών φορέων που συμμετείχαν στην πρόληψη και την καταπολέμηση της διαφθοράς, καθώς και τις ασυλίες των δημόσιων υπαλλήλων. Ο δεύτερος γύρος αξιολόγησης, που πραγματοποιήθηκε κατά την περίοδο 2003-2006, επικεντρώθηκε στην κατάσχεση και τη δήμευση των προϊόντων διαφθοράς, στην πρόληψη και τον εντοπισμό περιπτώσεων διαφθοράς στη δημόσια διοίκηση, καθώς και στην πρόληψη και την καταπολέμηση της διαφθοράς στον ιδιωτικό τομέα. Ο τρίτος γύρος αξιολόγησης, που ξεκίνησε τον Ιανουάριο του 2007, βρίσκεται ήδη σε εξέλιξη. Καλύπτει την ποινικοποίηση των αδικημάτων, σύμφωνα με τη σύμβαση ποινικού δικαίου περί δωροδοκίας και τη χρηματοδότηση των πολιτικών κομμάτων.

Οι εκθέσεις αξιολόγησης συντάσσονται κατόπιν συζήτησης με το αξιολογούμενο κράτος και στη συνέχεια συζητούνται και εγκρίνονται σε συνεδρίαση ολομέλειας. Είναι κατά κανόνα εμπιστευτικές, αλλά ενδέχεται να δημοσιευτούν με σύμφωνη γνώμη του αξιολογούμενου κράτους. Κάθε έκθεση περιλαμβάνει συστάσεις με τις οποίες η εν λόγω χώρα θα πρέπει να συμμορφώνεται εντός ορισμένης χρονικής περιόδου (π.χ. 18 μηνών). Για τον έλεγχο της συνέχειας που δίδεται στις συστάσεις εφαρμόζεται μια διαδικασία συμμόρφωσης, η οποία περατώνεται με τη δημοσίευση εκθέσεων συμμόρφωσης και των ενδεχομένων προσαρτημάτων.

ΠΡΟΣΤΙΘΕΜΕΝΗ ΑΞΙΑ ΤΗΣ ΣΥΜΜΕΤΟΧΗΣ ΤΗΣ ΕΕ ΣΤΙΣ ΕΡΓΑΣΙΕΣ ΤΗΣ GRECO

Το μνημόνιο συμφωνίας μεταξύ του Συμβουλίου της Ευρώπης και της Ευρωπαϊκής Ένωσης προβλέπει ότι η νομική συνεργασία, που καλύπτει το κράτος δικαίου (συμπεριλαμβανομένης της καταπολέμησης της διαφθοράς) μεταξύ των δύο μερών, θα πρέπει να αναπτυχθεί περαιτέρω ώστε να διασφαλίζεται η συνεκτικότητα μεταξύ της νομοθεσίας της ΕΕ και των συμβάσεων του Συμβουλίου της Ευρώπης, μολονότι τούτο δεν εμποδίζει την Ένωση να θεσπίζει κανόνες με μεγαλύτερη εμβέλεια.

Η συμμετοχή της ΕΕ στην GRECO είχε ήδη τονιστεί ως βασικό στοιχείο της πολιτικής της ΕΕ για την καταπολέμηση της διαφθοράς στην ανακοίνωση[10] της 28ης Μαΐου 2003. Μετά την έκδοση της ανακοίνωσης του 2003, διερευνήθηκαν διάφορες δυνατότητες συμμετοχής, ανάλογα με τις νομικές αρμοδιότητες της ΕΕ, δυνάμει της συνθήκης για την Ευρωπαϊκή Ένωση και της συνθήκης για την ίδρυση της Ευρωπαϊκής Κοινότητας. Δεδομένου ότι οι αρμοδιότητες της Κοινότητας ήταν τότε περιορισμένες όσον αφορά τις συμβάσεις του Συμβουλίου της Ευρώπης για το αστικό και το ποινικό δίκαιο περί δωροδοκίας, η απόφαση έπρεπε να αναβληθεί μέχρι την υιοθέτηση της συνθήκης της Λισαβόνας. Η συνθήκη για τη λειτουργία της Ευρωπαϊκής Ένωσης (ΣΛΕΕ) προβλέπει τον εξορθολογισμό των αρμοδιοτήτων της Ένωσης στον τομέα της καταπολέμησης της διαφθοράς και ανοίγει το δρόμο για μια ενισχυμένη πολιτική κατά της διαφθοράς, συμπεριλαμβανομένης της συμμετοχής στο έργο της GRECO. Επιπλέον, το πρώτο βήμα που έγινε με την προσχώρηση της ΕΕ στη σύμβαση των Ηνωμένων Εθνών για την καταπολέμηση της διαφθοράς (UNCAC)[11] θα ενισχυόταν με μια απόφαση ένταξης στον ευρωπαϊκό μηχανισμό παρακολούθησης σε περιφερειακό επίπεδο.

Η κύρια αδυναμία των πολιτικών για την καταπολέμηση της διαφθοράς στην ΕΕ των 27 αφορά την αποτελεσματική υλοποίηση του υφιστάμενου πλαισίου. Η GRECO, μέσω της διαδικασίας παρακολούθησης που διαθέτει, ώθησε τα κράτη μέλη της ΕΕ να λάβουν κάποια μέτρα, ιδίως σε λιγότερο ρυθμιζόμενους σε διεθνή κλίμακα τομείς (όπως π.χ. η χρηματοδότηση πολιτικών κομμάτων[12]). Εντούτοις, η ικανότητα της GRECO να επιτυγχάνει την απαραίτητη πολιτική βούληση για την έγκριση και τη διατήρηση αποτελεσματικών μέτρων κατά της διαφθοράς έχει κάποιους περιορισμούς. Επίσης, σε ορισμένες περιπτώσεις αποδείχθηκαν μάλλον ισχνές οι δυνατότητες της GRECO να επισημαίνει συστημικά προβλήματα που δημιουργούνται από τη διαφθορά[13]. Ως εκ τούτου, η ενεργός συμμετοχή της ΕΕ στις εργασίες της GRECO ενδέχεται να αποφέρει οφέλη και για τους δύο οργανισμούς, συνδυάζοντας την εμπειρογνωμοσύνη της GRECO στον τομέα της παρακολούθησης των προσπαθειών που καταβάλλονται για την καταπολέμηση της διαφθοράς, με τον πολιτικό ρόλο τον οποίο διαδραματίζουν τα θεσμικά όργανα της ΕΕ, με σκοπό την αποτελεσματική εφαρμογή των πολιτικών για την καταπολέμηση της διαφθοράς στην ΕΕ των 27.

Προς τον σκοπό αυτό, η Επιτροπή θα θεσπίσει έναν μηχανισμό υποβολής εκθέσεων για την καταπολέμηση της διαφθοράς στην ΕΕ. Η συμμετοχή της ΕΕ στην GRECO θα συνδέεται με το νέο αυτό μηχανισμό. Επιπλέον, η συμμετοχή της ΕΕ στην εκπόνηση των αξιολογήσεων της GRECO μπορεί επίσης να συμβάλει στη βελτίωση της μεθοδολογίας και των αποτελεσμάτων των εν λόγω αξιολογήσεων. Στο πλαίσιο του μηχανισμού της ΕΕ για την υποβολή εκθέσεων για την καταπολέμηση της διαφθοράς στην ΕΕ, η Επιτροπή θα επωφεληθεί από τη συμβολή της GRECO και άλλων σχετικών πηγών, συμπεριλαμβανομένων των πληροφοριών που λαμβάνονται στο πλαίσιο της σύμβασης του ΟΟΣΑ για την καταπολέμηση της δωροδοκίας αλλοδαπών δημόσιων λειτουργών σε διεθνείς επιχειρηματικές συναλλαγές (σύμβαση κατά της δωροδοκίας) και της σύμβασης των Ηνωμένων Εθνών κατά της διαφθοράς.

Βάσει των προαναφερθέντων, οι ακόλουθοι ειδικοί στόχοι θα ήταν ιδιαίτερα κατάλληλοι για τη συμμετοχή της ΕΕ στην GRECO:

- συμμετοχή στις επισκέψεις των χωρών, οι οποίες οδηγούν σε αξιολογήσεις των κρατών μελών της ΕΕ ή/και των υποψηφίων χωρών και των δυνάμει υποψηφίων χωρών, εφόσον οι τελευταίες συμφωνούν·

- διατύπωση προτάσεων για τα σχέδια εκθέσεων αξιολόγησης και συμμετοχή σε συζητήσεις των συνεδριάσεων ολομέλειας της GRECO σχετικά με τις εκθέσεις αξιολόγησης/συμμόρφωσης που αφορούν τα κράτη μέλη της ΕΕ ή/και τις υποψήφιες χώρες και τις δυνάμει υποψήφιες χώρες, εφόσον οι τελευταίες συμφωνούν·

- σύνδεση με τις εργασίες του προεδρείου της GRECO[14], που διαδραματίζει σημαντικό ρόλο στην εκπόνηση των αξιολογήσεων και τη σύνταξη των εκθέσεων·

- συμμετοχή στον προϋπολογισμό της GRECO·

- συμβολή της συγκριτικής ανάλυσης[15], που θα διεξαχθεί από την GRECO βάσει των διαθέσιμων εκθέσεων αξιολόγησης και συμμόρφωσης σχετικά με τα κράτη μέλη της ΕΕ, στη μελλοντική έκθεση της ΕΕ για την καταπολέμηση της διαφθοράς·

- εντοπισμός των σχετικών με την ΕΕ εκκρεμουσών συστάσεων της GRECO, στις οποίες ο μελλοντικός μηχανισμός της ΕΕ για την υποβολή εκθέσεων ενδέχεται να δώσει επιπλέον ώθηση, έτσι ώστε να δοθεί η κατάλληλη συνέχεια.

Οι ειδικοί αυτοί στόχοι έχουν ως βάση την ανάγκη αποφυγής κάθε συμπληρωματικής επιβάρυνσης διοικήσεων των κρατών μελών και κάθε αλληλεπικάλυψη σε σχέση με το έργο που έχει ήδη υλοποιηθεί από την GRECO.

Για τη διασφάλιση αμοιβαιότητας, η Επιτροπή μπορεί να εξετάσει τις πρακτικές λεπτομέρειες συμμετοχής ενός εκπροσώπου της GRECO στην ομάδα εμπειρογνωμόνων που θα συσταθεί για την υποστήριξη των εργασιών σχετικά με την έκθεση της ΕΕ για την καταπολέμηση της διαφθοράς.

ΟΡΟΙ ΣΥΜΜΕΤΟΧΗΣ ΤΗΣ ΕΕ ΣΤΙΣ ΕΡΓΑΣΙΕΣ ΤΗΣ GRECO

Το νομικό πλαίσιο που διέπει τη λειτουργία της GRECO προβλέπει δύο μορφές σύνδεσης με τις εργασίες της GRECO: σύνδεση με το καθεστώς του παρατηρητή και συμμετοχή. Οι δύο αυτές μορφές εξετάζονται κατωτέρω.

Σε ό,τι αφορά τη συμμετοχή, εξετάζονται δύο εναλλακτικές λύσεις: η πλήρης ένταξη και η συμμετοχή με περιορισμένα δικαιώματα ψήφου. Επιπλέον, εξετάζεται η επιλογή ενός κοινού προγράμματος.

Η πρώτη αξιολόγηση, που αναφέρεται κατωτέρω, βασίζεται στην ανάλυση από την Επιτροπή των νομικών και πρακτικών πτυχών μιας ενδεχόμενης ενισχυμένης συνεργασίας με την GRECO. Σε επόμενο στάδιο, η Επιτροπή θα ζητήσει από το Συμβούλιο εξουσιοδότηση για την έναρξη διαπραγματεύσεων με σκοπό τη συμμετοχή της ΕΕ στην GRECO.

Καθεστώς που διέπει τους παρατηρητές

Το καταστατικό ψήφισμα (93) 28 της επιτροπής υπουργών του Συμβουλίου της Ευρώπης για τη σύναψη επιμέρους και διευρυμένων συμφωνιών προβλέπει τη δυνατότητα ανάληψης ορισμένων δραστηριοτήτων από τα κράτη που είναι μέρη από κοινού με ένα ή περισσότερα κράτη που δεν είναι μέλη, στο πλαίσιο μιας διευρυμένης συμφωνίας ή μιας διευρυμένης επιμέρους συμφωνίας. Η GRECO έχει συσταθεί με διευρυμένη επιμέρους συμφωνία. Κάθε κράτος που δεν είναι μέλος του Συμβουλίου της Ευρώπης και κάθε διεθνής οργανισμός μπορεί να προσκληθεί από την επιτροπή υπουργών να συμμετάσχει, με το καθεστώς του παρατηρητή, στις δραστηριότητες που ασκούνται στο πλαίσιο μιας διευρυμένης επιμέρους συμφωνίας. Το ψήφισμα δεν καθορίζει τα ειδικά χαρακτηριστικά των δικαιωμάτων και υποχρεώσεων των παρατηρητών στο πλαίσιο επιμέρους και διευρυμένων συμφωνιών. Κατά συνέπεια, εφαρμόζονται οι γενικές διατάξεις του καταστατικού ψηφίσματος (93) 26 της επιτροπής υπουργών του Συμβουλίου της Ευρώπης, σχετικά με το καθεστώς του παρατηρητή. Σύμφωνα με τις εν λόγω διατάξεις, το καθεστώς του παρατηρητή δεν παρέχει το δικαίωμα εκπροσώπησης ούτε στην επιτροπή υπουργών ούτε στην κοινοβουλευτική συνέλευση, εκτός κι αν ληφθεί ειδική απόφαση από ένα από τα εν λόγω όργανα.

Η GRECO παραχώρησε το καθεστώς του παρατηρητή στον ΟΟΣΑ και στα Ηνωμένα Έθνη που εκπροσωπούνται από την υπηρεσία των Ηνωμένων Εθνών κατά των ναρκωτικών και του εγκλήματος (UNODC). Η πρακτική αυτή έχει επίσης υιοθετηθεί σε άλλες επιμέρους συμφωνίες του Συμβουλίου της Ευρώπης[16]. Από τον παρατηρητή δεν ζητείται δημοσιονομική συμμετοχή.

Μολονότι η ΕΕ μπορεί να προσκληθεί να συμμετάσχει στην GRECO με το ίδιο καθεστώς του παρατηρητή όπως και άλλοι διεθνείς οργανισμοί και χωρίς δημοσιονομικές επιπτώσεις, η περιορισμένη εμβέλεια της εν λόγω συμφωνίας και η μικρή προστιθέμενη αξία την οποία συνεπάγεται, αποθαρρύνουν την επιλογή του εν λόγω καθεστώτος.

Το καθεστώς του παρατηρητή μπορεί να διασφαλίσει περιορισμένη μόνο συμμετοχή στην αξιολόγηση των κρατών μελών. Δεν θα επέτρεπε στην ΕΕ να συμμετάσχει στη γενική προετοιμασία των αξιολογήσεων και, ως εκ τούτου, δεν θα διευκόλυνε την επικέντρωση σε θέματα που ενδιαφέρουν την ΕΕ. Συνεπώς, η επιλογή αυτή δεν μπορεί να διασφαλίσει την απαιτούμενη συμβολή στη μελλοντική έκθεση της ΕΕ για την καταπολέμηση της διαφθοράς. Επίσης, η επιλογή αυτή δεν θα ήταν πλήρως σύμφωνη με το πρόγραμμα της Στοκχόλμης, με το οποίο ζητείται η χάραξη μιας συνολικής πολιτικής για την καταπολέμηση της διαφθοράς, σε στενή συνεργασία με την GRECO.

Συμμετοχή

Το καταστατικό ψήφισμα (93) 28 της επιτροπής υπουργών του Συμβουλίου της Ευρώπης προβλέπει γενικές διατάξεις για τη συμμετοχή της (πρώην) Ευρωπαϊκής Κοινότητας σε επιμέρους και διευρυμένες συμφωνίες, αναφέροντας ότι οι πρακτικές λεπτομέρειες συμμετοχής πρέπει να καθορίζονται στη σχετική πρόσκληση. Στο καταστατικό[17] της GRECO επαναλαμβάνονται οι εν λόγω διατάξεις, ενώ διευκρινίζεται ότι οι λεπτομέρειες συμμετοχής της (πρώην) Ευρωπαϊκής Κοινότητας θα ορίζονται στο ψήφισμα με το οποίο προσκαλείται να συμμετάσχει.

Ο εσωτερικός κανονισμός[18] της GRECO προβλέπει, στο άρθρο 2, ότι η (πρώην) Ευρωπαϊκή Κοινότητα μπορεί να καταστεί μέλος της ομάδας σύμφωνα με τις ακόλουθες διαδικασίες:

- κατόπιν προσκλήσεως από την επιτροπή υπουργών του Συμβουλίου της Ευρώπης για συμμετοχή στην GRECO. Προς τον σκοπό αυτό, η GRECO απευθύνει πρόσκληση η οποία πρέπει να εγκριθεί από την κανονιστική επιτροπή. Η επίσημη πρόσκληση έχει τη μορφή ψηφίσματος που εκδίδεται από την επιτροπή υπουργών και στη συνέχεια συνάπτεται συμφωνία με την ΕΕ, υπό μορφή ανταλλαγής επιστολών·

- με προσχώρηση στη σύμβαση ποινικού δικαίου για τη διαφθορά, κατόπιν προσκλήσεως της επιτροπής υπουργών·

- με προσχώρηση στη σύμβαση ποινικού δικαίου για τη διαφθορά.

Η ΕΕ συμμετέχει ήδη σε επιμέρους συμφωνίες, όπως η επιτροπή της Βενετίας[19] και η ομάδα συνεργασίας για την πρόληψη, την προστασία και την οργάνωση της βοήθειας για τις μεγάλες φυσικές και τεχνολογικές καταστροφές[20]. Η ΕΕ είναι επίσης μέλος της σύμβασης της ευρωπαϊκής φαρμακοποιίας και του Ευρωπαϊκού Παρατηρητηρίου του Οπτικοακουστικού Τομέα, ενώ συμμετέχει και σε πολλές επιμέρους συμφωνίες του Συμβουλίου της Ευρώπης.

Δεδομένου ότι στο καταστατικό της GRECO αναφέρεται η συμμετοχή της ΕΕ στην GRECO και ότι ο εσωτερικός κανονισμός της τελευταίας αναφέρεται στην «ένταξη ως μέλους», η συμμετοχή προϋποθέτει μια μορφή ένταξης της οποίας οι λεπτομέρειες καθορίζονται σε ειδική συμφωνία. Κατά συνέπεια, στην παρούσα έκθεση εξετάζονται δύο είδη συμμετοχής: η πλήρης ένταξη (δηλαδή με πλήρη δικαιώματα ψήφου) και η ένταξη με περιορισμένα δικαιώματα ψήφου.

Ένταξη ως πλήρες μέλος

Η πλήρης ένταξη θα παρείχε στην ΕΕ δικαιώματα ψήφου στις συνεδριάσεις ολομέλειας της GRECO σε όλα τα θέματα αρμοδιότητας της GRECO (π.χ. εκθέσεις αξιολόγησης/συμμόρφωσης, διαδικαστικά θέματα, χρηματοδοτικά/δημοσιονομικά ζητήματα). Δεδομένου ότι η ΕΕ δεν θα ενεργεί εξ ονόματος των κρατών μελών στις συνεδριάσεις ολομέλειας της GRECO, θα έχει μία μόνο ψήφο, όπως όλα τα λοιπά μέλη.

Σύμφωνα με το άρθρο 8 παράγραφος 6 του καταστατικού της GRECO, «τα μέλη της GRECO που συμμετέχουν στην αμοιβαία αξιολόγηση, έχουν δικαίωμα ψήφου»[21]. Μολονότι η ΕΕ δεν αποτελεί συμβαλλόμενο μέρος στις συμβάσεις αστικού και ποινικού δικαίου του Συμβουλίου της Ευρώπης για τη διαφθορά, ωστόσο, σύμφωνα με το κανονιστικό πλαίσιο της GRECO, η ΕΕ μπορεί να αξιολογείται. Η αξιολόγηση των θεσμικών οργάνων θα αφορούσε κυρίως τις είκοσι βασικές αρχές για την καταπολέμηση της διαφθοράς[22] και θα προϋπέθετε ένα είδος εκ των προτέρων υιοθέτησης των αρχών αυτών (πιθανόν με μονομερή δήλωση). Η προσχώρηση στην UNCAC δημιούργησε ένα προηγούμενο σχετικά με την πλήρη συμμετοχή της ΕΕ σε έναν οργανισμό που προβαίνει σε αξιολογήσεις των μελών του. Εντούτοις, στην περίπτωση της UNCAC, η ΕΕ δεν συμμετέχει επί του παρόντος στη διαδικασία αμοιβαίας επανεξέτασης.

Στο πλαίσιο της επιλογής αυτής, η ΕΕ θα συμμετείχε πλήρως στη διαδικασία αξιολόγησης των κρατών μελών, καθώς και των υποψηφίων και των δυνάμει υποψηφίων χωρών, καθώς και άλλων τρίτων χωρών. Ως εκ τούτου, η ΕΕ θα ήταν σε θέση να έχει έναν διορισμένο εκπρόσωπο στο Προεδρείο της GRECO, σύμφωνα με τους ισχύοντες κανόνες (στη βάση εναλλαγής). Η ΕΕ θα ήταν μέλος της κανονιστικής επιτροπής της GRECO, η οποία διαθέτει αρμοδιότητες λήψης αποφάσεων σε θέματα προϋπολογισμού. Όλα τα λοιπά δικαιώματα και υποχρεώσεις που προβλέπονται από το καταστατικό και τον εσωτερικό κανονισμό της GRECO θα εφαρμόζονταν στην ΕΕ.

Η ΕΕ θα συμμετείχε στον προϋπολογισμό της GRECO. Σύμφωνα με την εκτίμηση των επιπτώσεων που συνοδεύει την απόφαση της Επιτροπής για τη θέσπιση ενός μηχανισμού της ΕΕ για την υποβολή εκθέσεων με σκοπό την περιοδική αξιολόγηση[23], το ενδεχόμενο οικονομικό κόστος της συμμετοχής της ΕΕ στην GRECO θα ανερχόταν περίπου σε 450.000 ευρώ ετησίως. Το ποσό αυτό θα κάλυπτε τη συμμετοχή στον προϋπολογισμό της GRECO (δηλαδή 300.000 ευρώ περίπου για έναν κύριο χορηγό) και το κόστος των δραστηριοτήτων που δεν υλοποιούνται επί του παρόντος από την GRECO και θα ήταν επωφελείς κυρίως για την ΕΕ (π.χ. συγκριτικές εκθέσεις και απολογισμός των εκκρεμουσών συστάσεων για την ΕΕ των 27). Οι εν λόγω δραστηριότητες ενδέχεται για παράδειγμα να χρηματοδοτηθούν από συμβάσεις παροχής υπηρεσιών ή επιχορηγήσεις δράσεων.

Η επιλογή αυτή έχει μεγάλες δυνατότητες για την επίτευξη όλων των ειδικών στόχων που αναφέρονται στο κεφάλαιο 3. Θα διασφάλιζε επίσης: την σημαντική προβολή της συνεργασίας ΕΕ-GRECO, την συμπληρωματικότητα μεταξύ της GRECO και του μελλοντικού μηχανισμού της ΕΕ για την υποβολή εκθέσεων, τη δυνατότητα επίτευξης περαιτέρω βελτιώσεων του συστήματος αξιολόγησης της GRECO και μεγαλύτερη επικέντρωση σε τομείς πολιτικής της ΕΕ.

Εντούτοις, η αξιολόγηση των θεσμικών οργάνων της ΕΕ από την GRECO αποτελεί ένα ζήτημα που θα πρέπει να εξεταστεί διεξοδικότερα από άποψη απαιτήσεων, σκοπιμότητας και δυνητικών επιπτώσεων, δεδομένου ότι το σύστημα αξιολόγησης της GRECO αφορά περισσότερο χώρες παρά οργανισμούς. Μολονότι ορισμένες από τις είκοσι βασικές αρχές για την καταπολέμηση της διαφθοράς βρίσκουν ενδεχομένως εφαρμογή και σε οργανισμούς (π.χ. ακεραιότητα στη δημόσια διοίκηση), η αξιολόγηση στο πλαίσιο των υφιστάμενων διαδικασιών της GRECO δεν θα ήταν πλήρης και η προστιθέμενη αξία της θα ήταν σχετικά αμφίβολη, τόσο για την GRECO όσο και για την Ένωση. Χωρίς αξιολόγηση των θεσμικών οργάνων της ΕΕ από την GRECO, η ΕΕ δεν θα είχε πλήρη δικαιώματα ψήφου στις συνεδριάσεις ολομέλειας[24] της GRECO.

Ένταξη με περιορισμένα δικαιώματα ψήφου

Το καταστατικό της GRECO προβλέπει ότι οι πρακτικές λεπτομέρειες συμμετοχής της ΕΕ θα καθορίζονται στο ψήφισμα πρόσκλησης συμμετοχής, χωρίς ειδική αναφορά στο είδος της συμμετοχής. Συνεπώς, η συμμετοχή μπορεί να έχει επίσης τη μορφή προσχώρησης με περιορισμένα δικαιώματα ψήφου.

Η επιλογή αυτή ενδέχεται να μην συνεπάγεται την αξιολόγηση της ΕΕ από την GRECO, θα προϋπέθετε όμως τη δημιουργία ενός πλαισίου για περαιτέρω εκτίμηση των απαιτήσεων, της σκοπιμότητας και των δυνητικών επιπτώσεων της αξιολόγησης των θεσμικών οργάνων της ΕΕ, από κοινού από τους δύο οργανισμούς, λαμβάνοντας υπόψη τις ιδιαιτερότητες και αρμοδιότητες της ΕΕ. Εντούτοις, στην 50ή συνεδρίασή της, η ολομέλεια της GRECO τόνισε ότι, μολονότι αναγνωρίζει ότι θα μπορούσαν να απαιτηθούν ειδικές ρυθμίσεις για την προσαρμογή στις ιδιαιτερότητες της ΕΕ, η αξιολόγηση των θεσμικών οργάνων της ΕΕ από την GRECO δεν θα πρέπει να αποτελεί απλώς και μόνο μια μακρινή προοπτική (δηλαδή, η από κοινού εκτίμηση θα έπρεπε σταδιακά να οδηγήσει στην αξιολόγηση της ΕΕ).

Με την επιλογή αυτή, η ΕΕ καθίσταται χορηγός στον προϋπολογισμό της GRECO, με ελαφρά μειωμένη συμμετοχή[25] σε σύγκριση με την περίπτωση της πλήρους προσχώρησης. Η ΕΕ θα είχε το δικαίωμα ψήφου σε διαδικαστικά, οικονομικά και δημοσιονομικά ζητήματα[26]. Δεν θα είχε δικαίωμα ψήφου στη συνεδρίαση ολομέλειας της GRECO για την έγκριση των εκθέσεων αξιολόγησης και συμμόρφωσης, ούτε εκπρόσωπο στο Προεδρείο της GRECO και δεν θα συμμετείχε στην εκλογή προέδρου και αντιπροέδρου. Η ΕΕ θα όριζε εκπροσώπους στις συνεδριάσεις ολομέλειας της GRECO, θα συμμετείχε στις συζητήσεις της, θα διατύπωνε συστάσεις για τις εκθέσεις αξιολόγησης/συμμόρφωσης και πιθανόν θα είχε έναν εκπρόσωπο που θα συμμετείχε ως παρατηρητής στις επισκέψεις στα κράτη μέλη[27], τις υποψήφιες και δυνάμει υποψήφιες χώρες, καθώς και στα λοιπά κράτη που αποδέχονται την εν λόγω συμμετοχή. Η ΕΕ θα μπορούσε να διατυπώνει προτάσεις σχετικά με την οργάνωση των αξιολογήσεων και την παρακολούθησή τους.

Οι πρακτικές λεπτομέρειες συμμετοχής της ΕΕ στην GRECO θα επανεξετάζονταν περιοδικά (π.χ. κάθε πέντε έτη) από κοινού από την Επιτροπή και την GRECO και οι τυχόν τροποποιήσεις θα εγκρίνονταν κατόπιν κοινής συμφωνίας μεταξύ της GRECO και της ΕΕ.

Η επιλογή αυτή θα διασφάλιζε τη συμβολή στη μελλοντική έκθεση της ΕΕ για την καταπολέμηση της διαφθοράς. Για παράδειγμα, με την εκπόνηση συγκριτικής ανάλυσης από την GRECO βάσει των διαθέσιμων εκθέσεων αξιολόγησης και συμμόρφωσης των κρατών μελών, καθώς και με την επισήμανση των βασικών εκκρεμουσών συστάσεων. Θα ανταποκρινόταν σε μεγάλο βαθμό στους ειδικούς στόχους που απαριθμούνται στο κεφάλαιο 3, δεδομένου ότι θα παρείχε στην Ένωση τη δυνατότητα να συμμετάσχει στην αξιολόγηση των κρατών μελών. Μολονότι δεν θα διέθετε αρμοδιότητες για τη λήψη αποφάσεων στο πλαίσιο της διαδικασίας αξιολόγησης, η ΕΕ θα μπορούσε να συμμετέχει ενεργά στην υλοποίηση των ενδεδειγμένων ενεργειών που θα διασφάλιζαν αυξημένη επικέντρωση σε τομείς που θα είχαν περισσότερο ενδιαφέρον για την ΕΕ. Η συνεργασία μεταξύ της GRECO και της ΕΕ θα αποκτούσε μεγαλύτερο πολιτικό βάρος, ενώ θα αποφεύγετο η αλληλεπικάλυψη ενεργειών. Το ζήτημα της αξιολόγησης των θεσμικών οργάνων της ΕΕ από την GRECO θα πρέπει να αποσαφηνιστεί κατά προτεραιότητα στο πλαίσιο των διαπραγματεύσεων. Επομένως, τα πλεονεκτήματα της απλουστευμένης μορφής συμμετοχής είναι εμφανέστερα στην περίπτωση που η ΕΕ δεν υποχρεούται να δεσμευτεί για την αξιολόγηση των θεσμικών οργάνων της.

Κοινό πρόγραμμα

Η επιλογή αυτή θα προϋπέθετε την χρηματοδοτική ενίσχυση της GRECO από την ΕΕ, υπό μορφή επιχορήγησης, με σκοπό την επίτευξη προκαθορισμένων ειδικών αποτελεσμάτων και θα μπορούσε να καλύπτει συγκεκριμένη χρονική περίοδο (2-3 ετών), με δυνατότητα περιοδικής ανανέωσης. Τέτοιου είδους λύση στοχοθετημένης συνεργασίας μεταξύ της ΕΕ και της GRECO έχει ήδη εφαρμοστεί. Για παράδειγμα, το Συμβούλιο της Ευρώπης συμμετέχει στην Ανατολική Εταιρική Σχέση ως προνομιακός εταίρος, παρέχοντας την πραγματογνωμοσύνη του στην ΕΕ και στις χώρες της Ανατολικής Εταιρικής Σχέσης.

Για να παρασχεθεί κάποιο πολιτικό βάρος στην εταιρική σχέση, μπορεί να συναφθεί με την GRECO ένα μνημόνιο συναντίληψης ή μια συμφωνία, όπως στην περίπτωση της συμφωνίας μεταξύ του Συμβουλίου της Ευρώπης και του Οργανισμού Θεμελιωδών Δικαιωμάτων της ΕΕ.

Σε ό,τι αφορά τους στόχους, ένα κοινό πρόγραμμα μπορεί να διασφαλίσει τη συμβολή της GRECO στη μελλοντική έκθεση της Ένωσης για την καταπολέμηση της διαφθοράς, παρέχοντας ιδίως συγκριτική ανάλυση των εκθέσεων αξιολόγησης/συμμόρφωσης που εκπονούνται από την GRECO σχετικά με τα κράτη μέλη, καθώς και τον εντοπισμό των εκκρεμουσών συστάσεων. Τούτο θα επέτρεπε επίσης την αποφυγή αλληλεπικαλύψεων. Ο προϋπολογισμός θα ήταν μικρότερος από τον απαιτούμενο για την προσχώρηση με περιορισμένα δικαιώματα ψήφου (της τάξης των 200.000-250.000 ευρώ ετησίως, καλύπτοντας την εκπόνηση συγκριτικών εκθέσεων, τα έξοδα τεχνικής υποστήριξης, εργαστήρια, κλπ.).

Εντούτοις, μολονότι με ένα κοινό πρόγραμμα θα επιτυγχάνονταν ορισμένοι ειδικοί στόχοι, δεν θα επιτυγχάνετο ο γενικός στόχος της δημιουργίας συνέργειας μεταξύ της πραγματογνωμοσύνης της GRECO και της πολιτικής βαρύτητας της ΕΕ. Η εταιρική σχέση μεταξύ των δύο οργανισμών θα ήταν λιγότερο ορατή, ενώ η ΕΕ θα είχε λιγότερο ενεργή συμμετοχή στις αξιολογήσεις της GRECO. Η επιλογή αυτή θα μπορούσε να θεωρηθεί ως λύση απλώς τεχνικής φύσεως, με την Ένωση να δρα περισσότερο ως ανάδοχος παρά ως εταίρος. Ως εκ τούτου, θα είχε μικρότερη προστιθέμενη αξία από τη συμμετοχή στην GRECO.

ΣΥΜΠΕΡΑΣΜΑ

Το Συμβούλιο καλείται να εξετάσει τις επιλογές που προσδιορίζονται στην παρούσα έκθεση.

Λαμβάνοντας υπόψη τις αυξημένες αρμοδιότητες της ΕΕ και την ανάγκη σφαιρικής πολιτικής της ΕΕ για την καταπολέμηση της διαφθοράς, η συμμετοχή στη GRECO (δηλαδή ως μέλος) είναι, κατά την άποψη της Επιτροπής, ο ενδεδειγμένος τρόπος για την επίτευξη των στόχων που ορίζονται στο πρόγραμμα της Στοκχόλμης. Δεδομένου ότι ο μελλοντικός μηχανισμός της ΕΕ για την υποβολή εκθέσεων αποσκοπεί στην αποτίμηση των προσπαθειών για την καταπολέμηση της διαφθοράς στα κράτη μέλη, έτσι ώστε να εντοπιστούν οι τάσεις στην ΕΕ και να προταθούν μέτρα πολιτικής και ένδικα μέσα σε επίπεδο ΕΕ, η συμμετοχή στη GRECO θα διευκολύνει το έργο ελέγχου. Η συνεργασία θα μπορούσε να είναι περισσότερο ορατή και ο κίνδυνος αλληλεπικάλυψης να αποφευχθεί.

Επιπλέον, η συμμετοχή ως πλήρες μέλος ή μέλος με περιορισμένα δικαιώματα ψήφου θα διασφαλίσει την ορθή εκμετάλλευση του αμοιβαίου οφέλους που θα προκύψει από την πραγματογνωμοσύνη της GRECO σε ό,τι αφορά την παρακολούθηση των προσπαθειών για την καταπολέμηση της διαφθοράς και την πολιτική βαρύτητα της ΕΕ έναντι των κρατών μελών.. Είναι επομένως πιθανό να συμβάλει, μαζί με το μελλοντικό μηχανισμό της ΕΕ για την υποβολή εκθέσεων, στη δημιουργία μιας δυναμικής για την αποτελεσματικότερη εφαρμογή των πολιτικών καταπολέμησης της διαφθοράς στην ΕΕ των 27.

Η Επιτροπή διεξήγαγε ορισμένες προκαταρκτικές συζητήσεις με τη Γραμματεία της GRECO, προκειμένου να εντοπιστούν τα βασικά θέματα ενδιαφέροντος και ενδεχόμενες εναλλακτικές λύσεις σχετικά με την πρακτική σκοπιμότητα της συμμετοχής της ΕΕ στη GRECO. Από άποψη πρακτικής σκοπιμότητας, η συμμετοχή με την ιδιότητα του μέλους με περιορισμένα δικαιώματα ψήφου εμφανίζεται ως πιθανή και κατάλληλη επιλογή που θα πρέπει να εξεταστεί στο πλαίσιο των διαπραγματεύσεων. Εντούτοις, το βασικό ερώτημα που θα πρέπει να τεθεί στο πλαίσιο της επιλογής αυτής είναι η αξιολόγηση των θεσμικών οργάνων της ΕΕ από τη GRECO, δεδομένου ότι η εν λόγω αξιολόγηση θα συνιστούσε την πλήρη συμμετοχή.

Για τις πρακτικές λεπτομέρειες της συμμετοχής στη GRECO (π.χ. μορφή της συμμετοχής, συμμετοχή στα όργανα του Συμβουλίου της Ευρώπης, πρακτικές ρυθμίσεις, δημοσιονομική συνεισφορά) θα πρέπει να γίνει προσεκτική διαπραγμάτευση με την GRECO. Προς τον σκοπό αυτό, η Επιτροπή θα ζητήσει από το Συμβούλιο να εγκρίνει την έναρξη διαπραγματεύσεων με την GRECO. Οι διαπραγματεύσεις θα διεξαχθούν σύμφωνα με τις γενικές αρχές συνεργασίας μεταξύ της ΕΕ και του Συμβουλίου της Ευρώπης, δηλαδή:

- ιδιαιτερότητα και όρια των αρμοδιοτήτων της ΕΕ· θα πρέπει ωστόσο να παρέχεται η δυνατότητα στην ΕΕ να καθορίζει εντός των συνόρων της αυστηρότερα πρότυπα·

- προνομιακές εργασιακές σχέσεις για τη διασφάλιση συντονισμένης προσέγγισης έναντι της διαφθοράς, σε ευρωπαϊκή κλίμακα· θα ήταν απαραίτητο για την ΕΕ να έχει πρόσβαση, στα αρχικά στάδια των περιόδων αξιολόγησης και στην εκπόνηση των εκθέσεων, καθώς και στην συγκριτική ανάλυση των αξιολογήσεων των κρατών μελών και στην επισήμανση εκκρεμουσών συστάσεων. Εξάλλου, η συμμετοχή της ΕΕ ως μέλους θα ενισχύσει την προβολή της GRECO και θα παράσχει τη δυνατότητα να εξετάζονται οι συστάσεις της και, εφόσον παρίσταται ανάγκη, να υιοθετούνται στο πλαίσιο του μηχανισμού υποβολής εκθέσεων για την καταπολέμηση της διαφθοράς στην ΕΕ.

Τέλος, εκτός από τη συμφωνία με τη GRECO σε σύνοδο της ολομέλειας, η ενδεχόμενη συμμετοχή της ΕΕ στη GRECO πρέπει να εγκρίνεται από την επιτροπή υπουργών του Συμβουλίου της Ευρώπης, που αποτελεί το όργανο πρωτοβουλίας σε ό,τι αφορά την επίσημη διαδικασία συμμετοχής. Κατά συνέπεια, με την ανακοίνωση σχετικά με την πολιτική της ΕΕ για την καταπολέμηση της διαφθοράς καλούνται τα κράτη μέλη να παράσχουν, στο πλαίσιο της επιτροπής υπουργών του Συμβουλίου της Ευρώπης, πλήρη υποστήριξη στην αίτηση της ΕΕ για συμμετοχή στην GRECO.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΥΠΟΒΟΛΗ ΠΡΟΤΑΣΕΩΝ

1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

1.1. Ονομασία της πρότασης/πρωτοβουλίας

1.2. Σχετικός(-οί) τομέας(-είς) πολιτικής που αφορά(-ούν) τη δομή ΔΒΔ/ΠΒΔ

1.3. Χαρακτήρας της πρότασης/πρωτοβουλίας

1.4. Στόχος(οι)

1.5. Αιτιολόγηση της πρότασης/πρωτοβουλίας

1.6. Διάρκεια και δημοσιονομικές επιπτώσεις της δράσης

1.7. Προβλεπόμενος(οι) τρόπος(οι) διαχείρισης

2. MEΤΡΑ ΔΙΑΧΕΙΡΙΣΗΣ

2.1. Κανόνες παρακολούθησης και αναφοράς

2.2. Σύστημα διαχείρισης και ελέγχου

2.3. Μέτρα για την πρόληψη περιπτώσεων απάτης και παρατυπίας

3. ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

3.1. Τομέας(-είς) του πολυετούς δημοσιονομικού πλαισίου και γραμμή(-ές) των δαπανών του προϋπολογισμού που επηρεάζονται

3.2. Εκτιμώμενη επίπτωση στις δαπάνες

3.2.1. Συνοπτική παρουσίαση της εκτιμώμενης επίπτωσης στις δαπάνες

3.2.2. Εκτιμώμενη επίπτωση στις επιχειρησιακές πιστώσεις

3.2.3. Εκτιμώμενη επίπτωση στις πιστώσεις διοικητικού χαρακτήρα

3.2.4. Συμβατότητα με το ισχύον πολυετές δημοσιονομικό πλαίσιο

3.2.5. Συμμετοχή τρίτων στη χρηματοδότηση

3.3. Εκτιμώμενη επίπτωση στα έσοδα

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΥΠΟΒΟΛΗ ΠΡΟΤΑΣΕΩΝ

ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

Ονομασία της πρότασης/πρωτοβουλίας

Απόφαση της Επιτροπής για τη θέσπιση ενός μηχανισμού υποβολής εκθέσεων για την καταπολέμηση της διαφθοράς για περιοδική αξιολόγηση («έκθεση για την καταπολέμηση της διαφθοράς στην ΕΕ») και έκθεση για τις πρακτικές λεπτομέρειες όσον αφορά τη συμμετοχή της ΕΕ στην ομάδα κρατών του Συμβουλίου της Ευρώπης κατά της διαφθοράς (GRECO).

Σχετικός(οί) τομέας(είς) πολιτικής που αφορά(ούν) τη δομή ΔΒΔ/ΠΒΔ[28]

Εσωτερικές υποθέσεις

Ασφάλεια και προστασία των ελευθεριών

Χαρακτήρας της πρότασης/πρωτοβουλίας

( Η πρόταση/πρωτοβουλία αφορά νέα δράση

( Η πρόταση/πρωτοβουλία αφορά νέα δράση μετά από πιλοτικό έργο/ προπαρασκευαστική δράση[29]

( Η πρόταση/πρωτοβουλία αφορά την παράταση υφιστάμενης δράσης

( Η πρόταση/πρωτοβουλία αφορά δράση προσανατολισμένη προς νέα δράση

Στόχοι

Ο(Οι) πολυετής(είς) στρατηγικός(οί) στόχος(οι) της Επιτροπής που αφορά η πρόταση/πρωτοβουλία

Σχέδιο δράσης της Στοκχόλμης – Προστασία από το σοβαρό και οργανωμένο έγκλημα

Ειδικός(-οί) στόχος(-οι) και δραστηριότητα(-ες) ΔΒΔ/ΠΒΔ

Ειδικός στόχος αριθ. 2

Ενίσχυση της ικανότητας της ΕΕ να προλαμβάνει, να αντιμετωπίζει και να περιορίζει τις συνέπειες εγκληματικών πράξεων

Ειδικοί επιμέρους στόχοι[30]

Έκθεση για την καταπολέμηση της διαφθοράς στην ΕΕ

1. Σύνταξη, δημοσίευση και διάδοση της έκθεσης

2. Διαβούλευση με εμπειρογνώμονες (δηλ. σύσταση ομάδας εμπειρογνωμόνων).

3. Συμβολή της κοινωνίας των πολιτών.

4. Δημιουργία και λειτουργία εθνικού δικτύου ανταποκριτών για την έρευνα

5. Πρόγραμμα ανταλλαγής εμπειριών

Συμμετοχή της ΕΕ στην GRECO

6. συγκριτική ανάλυση και επισήμανση των εκκρεμουσών συστάσεων για τα κράτη μέλη της ΕΕ, με βάση στοιχεία που διατίθενται από τη Γραμματεία της GRECO.

7. Συμμετοχή της ΕΕ στην GRECO με την ιδιότητα του μέλους.

Σχετική(ές) δραστηριότητα(ες) ΔΒΔ/ΠΒΔ

1805 Ασφάλεια και προστασία των ελευθεριών·

Αναμενόμενο(-α) αποτέλεσμα(-τα) και επιπτώσεις

Να προσδιοριστούν τα αποτελέσματα που αναμένεται να έχει η πρόταση/πρωτοβουλία όσον αφορά τους στοχοθετημένους(ες) δικαιούχους/ομάδες.

Στην έκθεση για την καταπολέμηση της διαφθοράς στην ΕΕ θα αξιολογούνται περιοδικά οι προσπάθειες για την καταπολέμηση της διαφθοράς στην ΕΕ των 27. Θα παρέχεται μια σαφής εικόνα της κατάστασης στην Ένωση και θα εντοπίζονται τα αδύνατα σημεία και οι τάσεις στην ΕΕ, με σκοπό την ώθηση για επίδειξη περαιτέρω πολιτικής βούλησης από μέρους των κρατών μελών για την αντιμετώπιση της διαφθοράς και τον σχεδιασμό μελλοντικών πολιτικών ενεργειών της ΕΕ.

Η συμμετοχή της ΕΕ στην GRECO αναμένεται να διασφαλίσει τη δημιουργία συνέργειας μεταξύ των δύο μηχανισμών.

Δείκτες αποτελεσμάτων και επιπτώσεων

Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.

Η έκθεση για την καταπολέμηση της διαφθοράς στην ΕΕ θα καταρτίζεται από την Επιτροπή και θα δημοσιεύεται κάθε δύο έτη. Η Επιτροπή θα επικουρείται από ομάδα εμπειρογνωμόνων, ένα δίκτυο ανταποκριτών στον τομέα της έρευνας και εκτιμήσεις της κοινωνίας των πολιτών. Η Επιτροπή θα εποπτεύει συνεχώς τις δραστηριότητες των εμπειρογνωμόνων και την παροχή στοιχείων από τους ανταποκριτές στον τομέα της έρευνας και την κοινωνία των πολιτών. Σε κάθε φάση αξιολόγησης η παρακολούθηση των συστάσεων στο πλαίσιο προηγούμενων εκθέσεων θα υποβάλλεται σε ενδελεχή εξέταση.

Μετά την έγκριση της έκθεσης για τις πρακτικές λεπτομέρειες όσον αφορά τη συμμετοχή της ΕΕ στην GRECO, η Επιτροπή θα ζητήσει από το Συμβούλιο να επιτρέψει την έναρξη διαπραγματεύσεων με το Συμβούλιο της Ευρώπης. Σε περίπτωση συμμετοχής της ΕΕ στην GRECO, η Επιτροπή προτίθεται να επανεξετάζει τις πρακτικές ρυθμίσεις της συμμετοχής σε τακτική βάση (π.χ. κάθε 5 έτη), με βάση τα αποτελέσματα της ενισχυμένης συνεργασίας.

Αιτιολόγηση της πρότασης/πρωτοβουλίας

Βραχυπρόθεσμη ή μακροπρόθεσμη κάλυψη αναγκών

Σε κάθε φάση αξιολόγησης, η Επιτροπή θα επιλέγει ορισμένα στοιχεία διαθεματικού χαρακτήρα σε κλίμακα ΕΕ και σε δεδομένη στιγμή, καθώς και συγκεκριμένες για κάθε κράτος μέλος πτυχές. Τα στοιχεία αυτά θα αξιολογούνται βάσει ορισμένων δεικτών , ορισμένοι από τους οποίους θα έχουν επιλεγεί σύμφωνα με ήδη υφιστάμενα πρότυπα και ορισμένοι θα έχουν αναπτυχθεί πρόσφατα.

Η Επιτροπή θα επικουρείται από:

- ομάδα εμπειρογνωμόνων συσταθείσα με χωριστή απόφαση της Επιτροπής (η οποία πρέπει να εκδίδεται αμέσως μετά τη δέσμη μέτρων κατά της διαφθοράς), η οποία θα παρέχει συμβουλές σχετικά με: δείκτες, αξιολόγηση των επιδόσεων των κρατών μελών, εντοπίζοντας τις βέλτιστες πρακτικές και τις τάσεις στην ΕΕ, συστάσεις και τυχόν προτάσεις της ΕΕ·

- δίκτυο ανταποκριτών στον τομέα της έρευνας σε τοπική κλίμακα, που θα έχει δημιουργηθεί από την Επιτροπή με διαδικασίες ανάθεσης δημόσιας σύμβασης και θα αποτελείται από την κοινωνία των πολιτών και ακαδημαϊκούς, το οποίο θα συλλέγει τα σχετικά στοιχεία σε κάθε κράτος μέλος·

- αξιολογήσεις της κοινωνίας των πολιτών (οι οποίες θα ανατίθενται με στοχοθετημένες προσκλήσεις υποβολής προτάσεων). Οι οργανώσεις της κοινωνίας των πολιτών θα ενθαρρυνθούν να υποβάλλουν αιτήσεις ειδικής για κάθε θέμα αξιολόγησης των προσπαθειών που καταβάλλουν τα κράτη μέλη για την καταπολέμηση της διαφθοράς.

Μπορεί να εξεταστεί το ενδεχόμενο κατάρτισης ενός προγράμματος ανταλλαγής εμπειριών , προκειμένου να βοηθηθούν τα κράτη μέλη, οι τοπικές ΜΚΟ ή άλλοι ενδιαφερόμενοι φορείς ώστε να εντοπίσουν τις βέλτιστες πρακτικές και τις ελλείψεις, να αυξήσουν το βαθμό ευαισθητοποίησης ή να παράσχουν κατάρτιση. Η απόφαση για τη δημιουργία του εν λόγω προγράμματος και οι λεπτομέρειες εφαρμογής του δύνανται να ληφθούν/αποσαφηνιστούν σε μεταγενέστερο στάδιο, όταν θα έχουν σημειώσει περισσότερη πρόοδο οι προετοιμασίες για την πρώτη έκθεση.

Προστιθέμενη αξία παρέμβασης της ΕΕ

Στο πρόγραμμα της Στοκχόλμης η διαφθορά θεωρείται διακρατική απειλή που δημιουργεί προκλήσεις για την εσωτερική ασφάλεια της ΕΕ. Απαιτείται η ανάληψη δράσης σε κλίμακα ΕΕ, δεδομένου ότι τα προβλήματα που συνδέονται με τη διαφθορά δεν δύνανται να επιλυθούν αποτελεσματικά, μόνο από τα κράτη μέλη.

Η ενίσχυση της καταπολέμησης της διαφθοράς αφορά επίσης τομείς πολιτικής, στους οποίους διατίθενται μεγάλα ποσά από πόρους της ΕΕ. Η ΕΕ διαθέτει την απαιτούμενη πολιτική βαρύτητα και, κατά συνέπεια, βρίσκεται σε πλεονεκτικότερη θέση ώστε να ενεργεί ως καταλύτης για την προώθηση της πολιτικής της ΕΕ και των κρατών μελών με σκοπό την καταπολέμηση της διαφθοράς.

Διδάγματα που αποκομίστηκαν από ανάλογες εμπειρίες του παρελθόντος

Μέχρι σήμερα, δεν έχει δημιουργηθεί κάποιος μηχανισμός σε κλίμακα ΕΕ με σκοπό τη συστηματική αποτίμηση της εφαρμογής των πολιτικών καταπολέμησης της διαφθοράς. Το μοναδικό ευρωπαϊκό μέσο παρακολούθησης, που καλύπτει επίσης ζητήματα καταπολέμησης της διαφθοράς, είναι ο μηχανισμός συνεργασίας και ελέγχου για τη Ρουμανία και τη Βουλγαρία, ο οποίος έχει επιτύχει, με την πάροδο του χρόνου, να διατηρηθεί ή να αναγεννηθεί κάποια δυναμική στις μεταρρυθμίσεις.

Βάσει των ετήσιων αξιολογήσεων, δεικτών και ποιοτικών εκτιμήσεων, με το έργο των οργανώσεων της κοινωνίας των πολιτών, όπως είναι η οργάνωση της διεθνούς διαφάνειας (Transparency International), τέθηκε σαφώς η διαφθορά στο πολιτικό θεματολόγιο, σε πολλές χώρες στον κόσμο, και παρήγαγε πολιτική πίεση για μεταρρυθμίσεις.

Σε διεθνή κλίμακα, οι κυριότεροι από τους υφιστάμενους μηχανισμούς αξιολόγησης (π.χ. η GRECO, η ομάδα εργασίας του ΟΟΣΑ για την καταπολέμηση της δωροδοκίας και η Σύμβαση των Ηνωμένων Εθνών για την καταπολέμηση της διαφθοράς), παρά τα προφανή οφέλη, απέδειξαν επίσης τους περιορισμούς τους, ιδίως όσον αφορά την προώθηση περαιτέρω πολιτικής βούλησης σε εθνική κλίμακα. Η ΕΕ έχει μοναδική βαρύτητα ώστε να δημιουργήσει την εν λόγω πολιτική βούληση. Η νέα έκθεση για την καταπολέμηση της διαφθοράς στην ΕΕ θα επιχειρήσει να είναι προσανατολισμένη στα πραγματικά γεγονότα, επικεντρωμένη, ειλικρινής και ευέλικτη.

Συνέπεια και ενδεχόμενη συνέργεια με άλλα συναφή μέσα

Η δέσμη μέτρων κατά της διαφθοράς στην ΕΕ εντάσσεται στο πλαίσιο της ευρύτερης στρατηγικής πρωτοβουλίας της Επιτροπής για την προστασία της νόμιμης οικονομίας, η οποία περιλαμβάνει επίσης τη νέα στρατηγική για την καταπολέμηση της απάτης και την νομοθετική πρωτοβουλία για την ανάκτηση περιουσιακών στοιχείων. Η παρούσα πρόταση συνάδει και με τις δύο στρατηγικές.

Διάρκεια και δημοσιονομικές επιπτώσεις της δράσης

( Πρόταση/πρωτοβουλία περιορισμένης διάρκειας

- ( Ισχύουσα πρόταση/πρωτοβουλία από την [ΗΗ/MM]ΕΕΕΕ μέχρι την [ΗΗ/MM]ΕΕΕΕ

- ( Δημοσιονομική επίπτωση από το ΕΕΕΕ μέχρι το ΕΕΕΕ

( Πρόταση/πρωτοβουλία απεριόριστης διάρκειας

- Περίοδος σταδιακής εφαρμογής από την ημερομηνία έκδοσης της απόφασης της Επιτροπής στην περίπτωση της έκθεσης για την καταπολέμηση της διαφθοράς στην ΕΕ και από την ημερομηνία της πράξης προσχώρησης στην ΕΕ στην περίπτωση συμμετοχής της ΕΕ στην GRECO. Το εν λόγω νομοθετικό δημοσιονομικό πλαίσιο καλύπτει τα πρώτα πέντε έτη εφαρμογής.

- και στη συνέχεια λειτουργία με κανονικό ρυθμό.

Προβλεπόμενος(οι) τρόπος(οι) διαχείρισης[31]

( Κεντρική άμεση διαχείριση από την Επιτροπή

( Κεντρική έμμεση διαχείριση με ανάθεση καθηκόντων εκτέλεσης σε:

- ( εκτελεστικούς οργανισμούς

- ( οργανισμούς που έχουν συσταθεί από τις Κοινότητες[32]

- ( εθνικούς δημόσιους οργανισμούς/ οργανισμούς με αποστολή δημόσιας υπηρεσίας

- ( πρόσωπα επιφορτισμένα με την εκτέλεση συγκεκριμένων δράσεων δυνάμει του τίτλου V της συνθήκης για την για την Ευρωπαϊκή Ένωση, όπως προσδιορίζονται στην αντίστοιχη βασική πράξη κατά την έννοια του άρθρου 49 του δημοσιονομικού κανονισμού

( Επιμερισμένη διαχείριση με τα κράτη μέλη

( Αποκεντρωμένη διαχείριση με τρίτες χώρες

( Από κοινού διαχείριση με διεθνείς οργανισμούς (να προσδιοριστεί)

Αν αναφέρονται περισσότεροι τρόποι διαχείρισης, παρακαλείσθε να τους διευκρινίσετε στο τμήμα «Παρατηρήσεις».

Παρατηρήσεις

MEΤΡΑ ΔΙΑΧΕΙΡΙΣΗΣ

Κανόνες παρακολούθησης και αναφοράς

Να προσδιοριστούν η συχνότητα και οι όροι.

Η έκθεση για την καταπολέμηση της διαφθοράς στην ΕΕ θα δημοσιεύεται κάθε δύο έτη, αρχής γενομένης από το 2013. Η εφαρμογή υπόκειται σε μελλοντική παρακολούθηση και αξιολόγηση. Πιθανοί δείκτες είναι: Η ταξινόμηση του ΔΤΚ στην ΕΕ, οι στρατηγικές καταπολέμησης της διαφθοράς, γνωστοποιηθείσες εμπειρίες σε νέες περιπτώσεις διαφθοράς, περιπτώσεις πολιτικών/πρακτικών καταπολέμησης της διαφθοράς, αριθμός δραστηριοτήτων ομαδικής μάθησης με χορηγό την Επιτροπή, επίπεδα συνειδητοποίησης, απαιτούμενος χρόνος για τη μεταφορά στο εθνικό δίκαιο και την εφαρμογή της νομοθεσίας, απόψεις σχετικά με τη διαφάνεια. Οι εκκρεμούσες συστάσεις της GRECO προς τα κράτη μέλη θα ληφθούν υπόψη στο πλαίσιο των μηχανισμών υποβολής εκθέσεων.

Σύστημα διαχείρισης και ελέγχου

Κίνδυνος(-οι) που έχει(-ουν) επισημανθεί

- αρνητική ανταπόκριση από τα κράτη μέλη, φόβοι αλληλεπικάλυψης με άλλους υφιστάμενους μηχανισμούς και συμπληρωματικής επιβάρυνσης των εθνικών διοικήσεων·.

- προβλήματα στη συλλογή στοιχείων ή/και έλλειψη ενεργούς συμμετοχής των εμπειρογνωμόνων, ερευνητών και οργανώσεων της κοινωνίας των πολιτών..

Προβλεπόμενη(-ες) μέθοδος(-οι) ελέγχου

Εξετάζεται η διενέργεια τακτικών αξιολογήσεων της αποτελεσματικότητας του νέου μηχανισμού υποβολής εκθέσεων, και η πρώτη αξιολόγηση να πραγματοποιηθεί μετά τη δημοσίευση δύο εκθέσεων για την καταπολέμηση της διαφθοράς στην ΕΕ. Η Επιτροπή δύναται στη συνέχεια να εκδίδει εκθέσεις αξιολόγησης κάθε 5 έτη και με βάση τα σχετικά πορίσματα ενδέχεται να εξετάσει την περαιτέρω τροποποίηση του μηχανισμού ή άλλες πιθανές βελτιώσεις.

Μέτρα για την πρόληψη περιπτώσεων απάτης και παρατυπίας

Να προσδιοριστούν υπάρχοντα ή προβλεπόμενα μέτρα πρόληψης και προστασίας

Οι προπαρασκευαστικές δραστηριότητες που έχουν δημοσιονομικές επιπτώσεις (π.χ. ομάδα εμπειρογνωμόνων, δίκτυο ανταποκριτών στον τομέα της έρευνας, υποστηρικτικές ενέργειες για την εκπόνηση της έκθεσης, συμμετοχή της κοινωνίας των πολιτών, πρόγραμμα ανταλλαγής εμπειριών, συμμετοχή στην GRECO), αποτελούν αντικείμενο δημοσιονομικού ελέγχου από την Επιτροπή, καθώς και λογιστικών ελέγχων από το Ελεγκτικό Συνέδριο.

ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

Τομέας(-είς) του πολυετούς δημοσιονομικού πλαισίου και γραμμή(-ές) των δαπανών του προϋπολογισμού που επηρεάζονται

- Υφιστάμενες γραμμές προϋπολογισμού για δαπάνες

Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

Τομέας του πολυετούς δημοσιονομικού πλαισίου | Γραμμή προϋπολογισμού | Είδος δαπάνης | Συμμετοχή |

Αριθμός [Περιγραφή………………………...……….] | ΔΠ/ΜΔΠ ([33]) | χωρών ΕΖΕΣ[34] | υποψήφιων χωρών[35] | από τρίτες χώρες | κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού |

3A | 18.05.09 – Πρόληψη και καταπολέμηση του εγκλήματος. | ΔΠ | ΟΧΙ | ΟΧΙ | ΟΧΙ | ΟΧΙ |

- Νέες γραμμές του προϋπολογισμού, των οποίων έχει ζητηθεί η δημιουργία

Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού.

Τομέας του πολυετούς δημοσιονομικού πλαισίου | Γραμμή προϋπολογισμού | Είδος δαπάνης | Συμμετοχή |

Αριθμός [Ονομασία…………………………………] | ΔΠ/ΜΔΠ. | χωρών ΕΖΕΣ | υποψήφιων χωρών | από τρίτες χώρες | κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού |

[XX.YY.YY.YY] | ΝΑΙ/ΟΧΙ | ΝΑΙ/ΟΧΙ | ΝΑΙ/ΟΧΙ | ΝΑΙ/ΟΧΙ |

Εκτιμώμενη επίπτωση στις δαπάνες

Συνοπτική παρουσίαση της εκτιμώμενης επίπτωσης στις δαπάνες

σε εκατ. ευρώ (με 3 δεκαδικά ψηφία)

Τομέας πολυετούς δημοσιονομικού πλαισίου: | Αριθμός 3A | Ελευθερία, ασφάλεια και δικαιοσύνη |

σε εκατ. ευρώ (με 3 δεκαδικά ψηφία)

( Ανθρώπινοι πόροι | 0.165 | 0.292 | 0.292 | 0.292 | 0.292 | 1.333 |

( Άλλες διοικητικές δαπάνες | 0.009 | 0.047 | 0.047 | 0.047 | 0.047 | 0.197 |

ΣΥΝΟΛΟ για τη ΓΔ Εσωτερικών Υποθέσεων | Πιστώσεις | 0.174 | 0.339 | 0.339 | 0.339 | 0.339 | 1.530 |

ΤΟΜΕΑΣ 5 του πολυετούς δημοσιονομικού πλαισίου |

Ανθρώπινοι πόροι | 0.165 | 0.292 | 0.292 | 0.292 | 0.292 | 1.333 |

Άλλες δαπάνες διοικητικής φύσεως (ειδικός επιμέρους στόχος 2 – ομάδα εμπειρογνωμόνων)[46] | 0.009 | 0.047 | 0.047 | 0.047 | 0.047 | 0.197 |

Υποσύνολο ΤΟΜΕΑ 5 του πολυετούς δημοσιονομικού πλαισίου | 0.174 | 0.339 | 0.339 | 0.339 | 0.339 | 1.530 |

Εκτός του ΤΟΜΕΑ 5[47] του πολυετούς δημοσιονομικού πλαισίου |

Ανθρώπινοι πόροι |

Άλλες δαπάνες διοικητικού χαρακτήρα |

Υποσύνολο εκτός του ΤΟΜΕΑ 5 του πολυετούς δημοσιονομικού πλαισίου |

ΣΥΝΟΛΟ |

Εκτιμώμενες απαιτήσεις ανθρωπίνων πόρων

- ( Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων

- ( Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:

Εκτίμηση η οποία πρέπει να διατυπωθεί σε ακέραιο αριθμό (ή το πολύ με ένα δεκαδικό ψηφίο)

Έτος 2011 | Έτος 2012 | Έτος 2013 | Έτος 2014 | Έτος 2015 |

( Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) |

18 01 01 01 (Στην έδρα και στα Γραφεία της Επιτροπής στα κράτη μέλη) | 1.3[48] | 2.3 | 2.3 | 2.3 | 2.3 |

XX 01 01 02 (σε αντιπροσωπεία) |

XX 01 05 01 (Έμμεση έρευνα) |

10 01 05 01 (Άμεση έρευνα) |

( Εξωτερικό προσωπικό (σε μονάδα ισοδυνάμου πλήρους απασχόλησης: FTE)[49] |

XX 01 02 01 (CA, INT, SNE από το «συνολικό κονδύλιο») |

XX 01 02 02 (CA, INT, JED, LA και SNE στις αντιπροσωπείες) |

XX 01 04 yy[50] | - στην έδρα[51] |

- σε αντιπροσωπείες |

XX 01 05 02 (ΣΥ, ΑΕΕ, ΠΥ - Έμμεση έρευνα) |

10 01 05 02 (ΣΥ, ΑΕΕ, ΠΥ - για την άμεση έρευνα) |

Άλλη γραμμή του προϋπολογισμού (να προσδιοριστεί) |

ΣΥΝΟΛΟ |

18 είναι ο τομέας πολιτικής ή ο σχετικός τίτλος του προϋπολογισμού.

Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί στη διαχείριση της δράσης ή/και που έχει ανακατανεμηθεί στο πλαίσιο της ίδιας ΓΔ και θα συμπληρωθούν, ενδεχομένως, από τυχόν τα συμπληρωματικά κονδύλια που μπορεί να διατεθούν στην αρμόδια για τη ΓΔ διαχείρισης της δράσης στο πλαίσιο της ετήσιας διαδικασίας χορήγησης και με βάση τους ισχύοντες δημοσιονομικούς περιορισμούς.

Περιγραφή των προς εκτέλεση καθηκόντων:

Μόνιμοι και έκτακτοι υπάλληλοι | Συντονισμός και διοργάνωση συνεδριάσεων/συνεδρίων, επεξεργασία και αξιολόγηση στοιχείων, γραμματειακή υποστήριξη της ομάδας εμπειρογνωμόνων και του δικτύου ανταποκριτών στον τομέα της έρευνας, σύνταξη των εκθέσεων για την καταπολέμηση της διαφθοράς στην ΕΕ, συνεργασία με την GRECO, κλπ. |

Εξωτερικό προσωπικό |

Συμβατότητα με το ισχύον πολυετές δημοσιονομικό πλαίσιο

- ( Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο.

- ( Η πρόταση/πρωτοβουλία απαιτεί νέο προγραμματισμό του σχετικού τομέα του πολυετούς δημοσιονομικού πλαισίου.

Να εξηγηθεί ο απαιτούμενος νέος προγραμματισμός με τον προσδιορισμό των σχετικών γραμμών του προϋπολογισμού και των αντίστοιχων ποσών.

- ( Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου[52].

Να εξηγηθεί η ανάγκη με τον προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών.

Συμμετοχή τρίτων μερών στη χρηματοδότηση

- ( Η πρόταση/πρωτοβουλία δεν προβλέπει συγχρηματοδότηση από τρίτα μέρη

- Η πρόταση/πρωτοβουλία προβλέπει τη χρηματοδότηση που εκτιμάται παρακάτω:

Πιστώσεις σε εκατ. ευρώ (με 3 δεκαδικά ψηφία))

Έτος N | Έτος N+1 | Έτος N+2 | Έτος N+3 | …να εγγραφούν όσα έτη απαιτούνται, ώστε να αντικατοπτρίζεται η διάρκεια των επιπτώσεων (βλ. σημείο 1.6) | Σύνολο |

Έτος N | Έτος N+1 | Έτος N+2 | Έτος N+3 | …να εγγραφούν όσα έτη απαιτούνται, ώστε να αντικατοπτρίζεται η διάρκεια των επιπτώσεων (βλ. σημείο 1.6) |

Άρθρο …………. | | | | | | | | | |Για τα διάφορα έσοδα «για ειδικό προορισμό», να προσδιοριστεί(ούν) η(οι) γραμμή(ές) δαπανών του προϋπολογισμού που έχει(ουν) επηρεαστεί.

Να προσδιοριστεί η μέθοδος υπολογισμού του αντίκτυπου στα έσοδα.

[1] ΕΕ C 115 της 4.5.2010, σ. 1.

[2] COM(2011) 308.

[3] Ψήφισμα (99) 5 της επιτροπής υπουργών του Συμβουλίου της Ευρώπης σχετικά με τη σύσταση της «ομάδας κρατών κατά της διαφθοράς – GRECO».

[4] Προσάρτημα στο ψήφισμα (99) 5 της επιτροπής υπουργών του Συμβουλίου της Ευρώπης σχετικά με τη σύσταση της «ομάδας κρατών κατά της διαφθοράς – GRECO».

[5] Ο εσωτερικός κανονισμός εγκρίθηκε από την GRECO στις 4-6 Οκτωβρίου 1999.

[6] Ψήφισμα (97) 24 της επιτροπής υπουργών του Συμβουλίου της Ευρώπης.

[7] Η σύμβαση αστικού δικαίου περί δωροδοκίας εγκρίθηκε στις 4 Νοεμβρίου 1999 και τέθηκε σε ισχύ την 1η Νοεμβρίου 2002.

[8] Η σύμβαση ποινικού δικαίου περί δωροδοκίας εγκρίθηκε στις 27 Ιανουαρίου 1999 και τέθηκε σε ισχύ την 1η Ιουλίου 2002.

[9] Το πρόσθετο Πρωτόκολλο της σύμβασης ποινικού δικαίου περί δωροδοκίας εγκρίθηκε στις 15 Μαΐου 2003 και τέθηκε σε ισχύ την 1η Φεβρουαρίου 2005.

[10] COM (2003) 317.

[11] Απόφαση 2008/801/ΕΚ του Συμβουλίου (ΕΕ L 287 της 29.10.2008).

[12] Οι αξιολογήσεις της GRECO οδήγησαν σε σημαντικές τροποποιήσεις του νομικού και θεσμικού πλαισίου της χρηματοδότησης των πολιτικών κομμάτων σε ορισμένα κράτη μέλη της ΕΕ (Σλοβενία, Φινλανδία, Εσθονία και Λετονία).

[13] Για παράδειγμα, η έκθεση αξιολόγησης 2005 της GRECO δεν επισήμαινε τη σοβαρότητα των συστημικών προβλημάτων που δημιούργησαν μια σειρά από σκάνδαλα διαφθοράς που συνδέονταν με τη χρηματοπιστωτική κρίση που ακολούθησε λίγο αργότερα.

[14] Το Προεδρείο αποτελείται από τον Πρόεδρο και τον Αντιπρόεδρο της GRECO, καθώς και πέντε άλλους αντιπροσώπους των μελών της GRECO που έχουν δικαίωμα ψήφου. Το Προεδρείο καταρτίζει το σχέδιο του ετήσιου προγράμματος δραστηριοτήτων και το σχέδιο της ετήσιας έκθεσης επί των δραστηριοτήτων, υποβάλλει προτάσεις για το σχέδιο προϋπολογισμού, διοργανώνει επισκέψεις σε χώρες, διατυπώνει προτάσεις σχετικά με τη σύνθεση των ομάδων αξιολόγησης, καταρτίζει την ημερήσια διάταξη για τις συνεδριάσεις ολομέλειας της GRECO και προτείνει τις διατάξεις που πρέπει να επιλεγούν για τη διαδικασία αξιολόγησης.

[15] Η συγκριτική ανάλυση προϋποθέτει συμπληρωματικά καθήκοντα για τη Γραμματεία της GRECO. Εντούτοις, θα βασίζεται σε υφιστάμενες εκθέσεις αξιολόγησης/συμμόρφωσης. Δεν θα δημιουργήσει συμπληρωματικό στάδιο αξιολόγησης. Οι εκτιμήσεις της θα αφορούν μόνο τα στοιχεία που έχουν ήδη παρασχεθεί από τη GRECO.

[16] Για παράδειγμα, η Παγκόσμια Οργάνωση Υγείας έχει το καθεστώς του παρατηρητή στην Ευρωπαϊκή Φαρμακοποιία.

[17] Καταστατικό της GRECO, άρθρο 5.

[18] Εσωτερικός κανονισμός της GRECO, άρθρο 2: . «Συμμετοχή της Ευρωπαϊκής Ένωσης».

[19] Ψήφισμα (2002) 3, που εκδόθηκε από την επιτροπή υπουργών στις 21 Φεβρουαρίου 2002 (http://www.venice.coe.int/site/main/Statute_E.asp).

[20] Συστάθηκε με το ψήφισμα (87) 2/1987 της επιτροπής υπουργών του Συμβουλίου της Ευρώπης (http://conventions.coe.int/Treaty/EN/PartialAgr/Html/Europa8702.htm).

[21] Δηλαδή, η ένταξη ως πλήρες μέλος προϋποθέτει την αξιολόγηση της ΕΕ από τη GRECO.

[22] Βλ. υποσημείωση 5.

[23] Ε(2011) 3673.

[24] Άρθρο 8 παράγραφος 6 του καταστατικού της GRECO.

[25] Δεδομένου ότι η ένταξη με περιορισμένο δικαίωμα ψήφου προϋποθέτει περιορισμένη συμμετοχή στη διαδικασία αξιολόγησης, το κόστος που συνεπάγονται οι εν λόγω δραστηριότητες θα αφαιρείται από την συμμετοχή της ΕΕ στον προϋπολογισμό της GRECO (δηλαδή, η συμμετοχή θα μικρότερη από 300 000 ευρώ ετησίως).

[26] Στους τομείς αυτούς, η ΕΕ θα έχει μία ψήφο.

[27] Η ολομέλεια της GRECO επισήμανε ότι θα ήταν απαραίτητη η συναίνεση των κρατών μελών.

[28] ΔΒΔ: Διαχείριση βάσει δραστηριοτήτων. – ΠΒΔ: Προϋπολογισμός βάσει δραστηριοτήτων.

[29] Όπως αναφέρεται στο άρθρο 49 παράγραφος 6 στοιχεία α) ή β) του δημοσιονομικού κανονισμού.

[30] Η επιπλέον υποδιαίρεση σε επιμέρους στόχους αποσκοπεί στη διευκόλυνση του υπολογισμού της κατανομής των αναμενόμενων επιπτώσεων στις δαπάνες του τμήματος 3.2.

[31] Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον δικτυακό τόπο http://www.cc.cec/budg/man/budgmanag/budgmanag_en.html

[32] Όπως προβλέπεται στο άρθρο 185 του δημοσιονομικού κανονισμού.

[33] ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις

[34] ΕΖΕΣ: Ευρωπαϊκή Ζώνη Ελευθέρων Συναλλαγών

[35] Υποψήφιες χώρες και, ενδεχομένως, δυνάμει υποψήφιες χώρες των Δυτικών Βαλκανίων.

[36] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα.

[37] Τα επιμέρους αποτελέσματα αναφέρονται στα προϊόντα και στις υπηρεσίες που θα παρασχεθούν (παράδειγμα: αριθμός ανταλλαγών σπουδαστών που χρηματοδοτήθηκαν, αριθμός χλμ οδών που κατασκευάστηκαν, κλπ.).

[38] Όπως περιγράφεται στο Τμήμα 1.4.2. «Ειδικός(-οι) στόχος (-οι)…».

[39] Βλ. ειδικό επιμέρους στόχο αριθ. 2 (ομάδα εμπειρογνωμόνων) στο κεφάλαιο 3.2.3 (δαπάνες διοικητικής φύσεως).

[40] Μέσω στοχοθετημένων προσκλήσεων υποβολής προτάσεων στο πλαίσιο του προγράμματος της ΕΕ για την πρόληψη και καταπολέμηση του εγκλήματος (πρόσκληση που εστιάζεται στο χρηματοπιστωτικό και οικονομικό έγκλημα) οι οργανώσεις της κοινωνίας των πολιτών θα ενθαρρύνονται να συμμετάσχουν σε συγκεκριμένες αξιολογήσεις των προσπαθειών των κρατών μελών κατά της διαφθοράς. Ο ακριβής αριθμός και ο ειδικός στόχος κάθε σύμβασης δεν μπορούν να προβλεφθούν σ’αυτό το σημείο.

[41] Διαδικασίες για τις δημόσιες συμβάσεις. Θα ανατεθούν στον ανάδοχο καθήκοντα για τη δημιουργία δικτύου 27 τοπικών ανταποκριτών στον τομέα της έρευνας και την κάλυψη των αναγκών συντονισμού/τεχνικής υποστήριξης.

[42] Υπολογίστηκε μέσο κόστος 30.000 ευρώ ανά ανταποκριτή, με βάση την ετήσια συμμετοχή που αντιστοιχεί σε 50 περίπου ημέρες εργασίας (για ετήσιες επικαιροποιήσεις, 2-3 διεξοδικότερες αναλύσεις/μελέτες σε συγκεκριμένα θέματα και συλλογή σχετικών στοιχείων).

[43] Η απόφαση για την κατάρτιση του εν λόγω προγράμματος και οι λεπτομέρειες εφαρμογής του δύνανται να ληφθούν/αποσαφηνιστούν σε μεταγενέστερο στάδιο, όταν θα έχουν σημειώσει περισσότερη πρόοδο οι προετοιμασίες για την πρώτη έκθεση. Μια δυνατότητα για την κατάρτισή του θα μπορούσε να είναι μέσω διαδικασιών ανάθεσης (ανάθεση καθηκόντων διοργάνωσης περίπου 5 εργαστηρίων/εκδηλώσεων ανταλλαγής εμπειριών ετησίως σε ανάδοχο). Το κόστος υπολογίστηκε για 50 περίπου συμμετέχοντες + 5 ομιλητές, προς 1.000 ευρώ/άτομο και συνολικό κόστος 100.000 ευρώ για τη διοργάνωση/υποστήριξη/διάδοση/κοινοποίηση κάθε εκδήλωσης.

[44] Πιθανότατα θα ανατεθούν μέσω της διαδικασίας διαπραγμάτευσης, δεδομένου ότι αφορά τη συλλογή διαθέσιμων πληροφοριών μόνο με την GRECO και απαιτεί τη μοναδική πραγματογνωμοσύνη τους στο πλαίσιο της αξιολόγησης κρατών μελών.

[45] Το έτος N είναι το έτος έναρξης εφαρμογής της πρότασης/πρωτοβουλίας.

[46] 9.000 και 47.000 αντίστοιχα. Εκτιμάται ότι θα συμμετάσχουν στην ομάδα 17 εμπειρογνώμονες και ότι θα διεξάγονται 5 συνεδριάσεις ετησίως, αρχής γενομένης το 2012, και πιθανόν μία συνεδρίαση θα πραγματοποιηθεί το 2011. Μέσο κόστος ανά εμπειρογνώμονα – 550 ευρώ).

[47] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα.

[48] Αριθμός ατόμων

[49] CA = Συμβασιούχος υπάλληλος, INT= προσωρινό προσωπικό ("Intérimaire"); JED= "Jeune Expert en Délégation" (Νεαρός εμπειρογνώμονας σε αντιπροσωπεία); LA = προσωρινός υπάλληλος, SNE = Αποσπασμένος εθνικός εμπειρογνώμονας.

[50] Κάτω από το ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»).

[51] Κυρίως για τα διαρθρωτικά ταμεία, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ).

[52] Βλ. σημεία 19 και 24 της διοργανικής συμφωνίας.

[53] Όσον αφορά τους παραδοσιακούς ιδίους πόρους (δασμούς, εισφορές ζάχαρης) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.